Mestská časť Bratislava – Nové Mesto

Materiál na rokovanie
Miestneho zastupiteľstva
Dňa 3.6.2014

N á v r h

Použitie čiastky 126 000,00 € na realizáciu akcie
„Obnova telocvične ZŠ Cádrova“

Predkladá:                                                                           Materiál obsahuje:                                                                
Ing. Ľudovít Kollárik                                                          1/ Návrh uznesenia
Prednosta MÚ B-NM                                                         2/ Dôvodová správa

Spracovateľ:                                                                          Stanovisko právnej skupiny:
RNDr. Jana Ondrová                                                            - nie je potreba právneho posúdenia
Vedúca hospodárskeho a finančného oddelenia

Jún 2014

N á v r h   u z n e s e n i a

M i e s t n e   z a s t u p i t e ľ s t v o

s c  h v a ľ u j e

Z rozpočtovanej čiastky v rámci investičných akcií Realizácia – Rekonštrukcia škôl a predškolských zariadení použitie finančnej čiastky vo výške 126 000,00 € na realizáciu akcie Obnova telocvične ZŠ Cádrova

a/ bez pripomienok

b/ s pripomienkami

Dôvodová správa

Technický stav objektu telocvične ZŠ Cádrova je dlhodobo kritický, preto sa predkladá návrh na rekonštrukciu telocvične. Finančné prostriedky vo výške 126 000,00 € na uvedenú akciu sa navrhuje použiť z čiastky v rámci investičných akcií Realizácia – Rekonštrukcia škôl a predškolských zariadení. 

Pripravovaná rekonštrukcia objektu zahŕňa:
1.	Celoplošné zateplenie vonkajších častí obvodového plášťa, čím sa odstránia nedostatočné tepelno-izolačné vlastnosti pôvodných murív obvodového plášťa, zabráni sa aj zatekaniu muriva v trhlinách a postupnému zvetrávaniu obvodového plášťa. Zateplením obvodového plášťa sa rieši aj oprava fasády.
2.	Výmenu výplňových otvorových konštrukcií (okien a dverí) v obvodovom plášti. Okná budú vybavené interiérovými žalúziami, poistkou proti chybnej manipulácii a budú mať celoobvodové kovanie. 
3.	Rekonštrukciu okapových chodníkov.
4.	Riešenie protipožiarnej bezpečnosti stavby.